**Iepirkuma līgums Nr.01J02-1/50**

Rīgā, 2017.gada 16.februārī

**Rīgas Tehniskā universitāte**, izglītības iestādes reģistrācijas Nr. 3341000709*,* kuras vārdā un interesēs pamatojoties uz Rīgas Tehniskās universitātes Satversmi un rektora deleģējumu rīkojas finanšu prorektors Ingars Eriņš, (turpmāk - Pasūtītājs), no vienas puses, un

**SIA “Biroteh”**, reģistrācijas Nr. 40003427250, kuras vārdā un interesēs pamatojoties uz statūtiem rīkojas valdes priekšsēdēdājs Uldis Jaudzems, (turpmāk – Izpildītājs), no otras puses,

katrs atsevišķi saukts Puse, bet abi kopā Puses, atbilstoši Publisko iepirkumu likuma 8.2 panta kārtībā rīkotā iepirkuma „**Sinhronās tulkošanas iekārtas piegādi un uzstādīšanu**” ar ID Nr. RTU-2016/133 rezultātiem, brīvi paužot savu gribu, bez maldības, viltus un spaidiem, vienojas noslēgt šāda satura Iepirkuma līgumu, (turpmāk – Līgums), par turpmāk minēto:

**1. Līguma priekšmets un izpildes laiks**

1.1. Pasūtītājs pasūta un Izpildītājs apņemas saskaņā ar Nolikumu, Līguma noteikumiem, Pasūtītāja tehnisko specifikācija un pretendenta tehnisko piedāvājumu (Līguma 1.pielikums), Finanšu piedāvājumu (Līguma 2.pielikums) un Pasūtītāja norādījumiem veikt sinhronās tulkošanas iekārtas piegādi un uzstādīšanu (montāža, instalācija, konfigurācija), turpmāk – Prece.

1.2. Preces piegādes un uzstādīšanas vieta – Rīga, Kronvalda bulvārī 1.

1.3. Preces piegādes un uzstādīšanas termiņš ir **1 (viena) mēneša laikā** no Līguma noslēgšanas dienas.

**2. Preces piegādes un uzstādīšanas kārtība**

2.1. Izpildītājs Līguma 1.3.punktā norādītajā termiņā veic Preces piegādi un uzstādīšanas darbus Līguma 1.2.punktā norādītajā adresē patstāvīgi, ar savu transportu un personālu Pasūtītāja darba dienās, iepriekš saskaņojot precīzu Preces piegādes un uzstādīšanas darbu veikšanas laiku ar Līguma 10.2.punktā noteikto Pasūtītāja kontaktpersonu.

2.2. Izpildītājs piegādā Preci iepakojumā, kas nodrošina Preces saglabāšanu labā stāvoklī, kā arī nodrošina un pieļauj Preces drošu pārvadāšanu.

2.3. Pēc Preces piegādes un instalācijas, uzstādīšanas, lietotāju apmācības darbu (turpmāk - Darbi) veikšanas Izpildītājs iesniedz Pasūtītājam Preces pavadzīmi-rēķinu, turpmāk – Pavadzīme, un Darbu nodošanas – pieņemšanas aktu, turpmāk – Akts, divos eksemplāros, pa vienam katrai Pusei. Izpildītājs kopā ar Aktu Preces piegādes dienā iesniedz Pasūtītājam Preces instrukciju (latviešu valodā).

2.4. Pavadzīmes abpusēja parakstīšana apliecina Preces piegādes un uzstādīšanas darbu veikšanas faktu, bet nerada Pasūtītājam pienākumu samaksāt par Preci un uzstādīšanas darbiem. No Pavadzīmes abpusējas parakstīšanas brīža Pasūtītājs uzņemas atbildību par piegādāto Preci.

2.5. Pasūtītājs veic piegādātās Preces un uzstādīšanas darbu izpildes kvalitātes pārbaudi un Akta parakstīšanu 5 (piecu) darba dienu laikā pēc Pavadzīmes abpusējas parakstīšanas, izņemot Līguma 2.8.punktā noteiktajā gadījumā.

2.6. Aktā tiek norādīts Izpildītāja nodotās un Pasūtītāja pieņemtās Preces un uzstādīšanas darbu nosaukums, apjoms, Preces piegādes un uzstādīšanas darbu veikšanas vieta, atzīme par Preces un uzstādīšanas darbu atbilstību Līguma noteikumiem un Līguma numurs.

2.7. Preces uzskatāmas par piegādātām un uzstādīšanas darbi par izpildītiem atbilstoši Līguma noteikumiem Akta abpusējas parakstīšanas dienā. Akts pēc tā abpusējas parakstīšanas kļūst par Līguma neatņemamu sastāvdaļu.

2.8. Ja Pasūtītājs, pārbaudot Preces un uzstādīšanas darbu kvalitāti saskaņā ar Līguma 2.5.punktu, konstatē, ka piegādātā Prece ir nekvalitatīva, bojāta vai neatbilst Līguma noteikumiem vai uzstādīšanas darbi ir veikti nepilnīgi vai neatbilstoši Līguma noteikumiem (turpmāk – Defekti), Pasūtītājs Preci un Darbus nepieņem un Aktu neparaksta, bet sagatavo Defektu aktu, kurā norāda Precei un Darbiem konstatētos Defektus, to novēršanas termiņu un veidu (turpmāk – Defektu akts) un iesniedz to Izpildītājam. Defektu akts ir saistošs Izpildītājam ar tā saņemšanas dienu.

2.9. Pēc Izpildītāja paziņojuma par Defektu aktā norādīto Defektu novēršanu, Izpildītājs veic atkārtotu Preču un Darbu nodošanu Pasūtītājam Līgumā noteiktajā kārtībā.

2.10. Līguma noteikumi, kas uzliek Izpildītājam pienākumu novērst Defektus un atkārtoti nodot Preci un Darbus Pasūtītājam, nav uzskatāmi par pamatu Līgumā noteiktā Preces piegādes un Darbu veikšanas termiņa (Līguma 1.3.punkts) pagarināšanai un līgumsoda nepiemērošanai.

**3. Izpildītāja tiesības un pienākumi**

3.1. Izpildītājs apliecina, ka:

3.1.1. ir tiesīgs slēgt Līgumu, pārzina tā saturu un uzņemto saistību apjomu, veiks Preču piegādi un uzstādīšanas darbus pilnā apjomā, labā kvalitātē, Līgumā noteiktajā kārtībā;

3.1.2. Līgumā noteikto saistību izpilde netiks kavēta un apgrūtināta;

3.1.3. ievēros Pasūtītāja norādījumus Līguma izpildes laikā.

3.2. Izpildītāja pienākumi:

3.2.1. veikt Preces piegādi un uzstādīšanas darbus ar savu darbaspēku, transportu, iekārtām un citiem nepieciešamajiem resursiem atbilstoši Līguma noteikumiem, pilnā apjomā, labā kvalitātē, Līgumā noteiktajā kārtībā. Izpildītājam ir pienākums novērst Defektus un nepilnības par Izpildītāja līdzekļiem;

3.2.2. pirms Preces piegādes un uzstādīšanas darbu uzsākšanas, saskaņot ar Pasūtītāja kontaktpersonu precīzu Preces piegādes un uzstādīšanas darbu laiku;

3.2.3. sniegt Pasūtītājam informāciju par Preces piegādes un uzstādīšanas darbu izpildes gaitu ne vēlāk kā 3 (trīs) darba dienu laikā pēc Pasūtītāja kontaktpersonas elektroniski nosūtīta attiecīga pieprasījuma saņemšanas;

3.2.4. nekavējoties, bet ne vēlāk kā 3 (trīs) darba dienu laikā, rakstiski informēt Pasūtītāju par apstākļiem, kas radušies un var kavēt, traucēt, apgrūtināt vai ierobežot Līgumā noteikto saistību izpildi pilnībā vai daļēji; ja Izpildītājs nav 3 (trīs) darba dienu laikā informējis Pasūtītāju par visiem Līguma izpildes laikā esošajiem vai iespējamajiem sarežģījumiem, Izpildītājs apņemas segt tā rezultātā Pasūtītājam radītos zaudējumus;

3.2.5. ar saviem spēkiem un līdzekļiem Pasūtītāja norādītajā termiņā novērst Defektu aktā norādītos Preces un uzstādīšanas darbu Defektus vai nomainīt Preci ar jaunu, Līguma noteikumiem atbilstošu Preci, ja konstatētos Defektus nav iespējams novērst;

3.2.6. nodrošināt, ka Preču piegādes uzstādīšanas darbu izpildei saskaņā ar Līgumu tiek piesaistīti pienācīgi kvalificēti speciālisti, kuru skaits ir pietiekams, lai Preces piegāde un uzstādīšanas darbi saskaņā ar Līgumu tiktu veikti noteiktajos termiņos, apjomā un kvalitātē;

3.2.7. Preces Garantijas laikā (Līguma 6.3.punkts) nodrošināt tās darbību un saskaņā ar Tehniskā piedāvājuma (Līguma 1.pielikums) noteikumiem ierasties Preces atrašanās vietā, kur veicama Precēm vai uzstādīšanas darbiem konstatēto Defektu novēršana;

3.2.8. savlaicīgi informēt Pasūtītāju par Izpildītājam pasludināto maksātnespējas procesu vai tiesiskās aizsardzības procesu, uzsākto likvidācijas vai reorganizācijas procesu, kā arī par Izpildītāja saimnieciskās darbības apturēšanu;

3.2.9. nodrošināt Līguma izpildi atbilstoši normatīvo aktu prasībām;

3.2.10. Līguma izpildes laikā, ievērot drošības tehniku, ugunsdrošību, darba drošību, veselības un apkārtējās vides aizsardzību regulējošos normatīvos aktus, citus Latvijas Republikā spēkā esošos normatīvos aktus, kas regulē Līgumā noteikto Preces piegādi un uzstādīšanas darbu veikšanu.

3.3. Izpildītāja tiesības:

3.3.1. saņemt no Pasūtītāja saistību izpildei nepieciešamo informāciju;

3.3.2. prasīt un saņemt samaksu par Līgumā noteiktajā apjomā, kārtībā, termiņā un kvalitātē izpildīto Līgumu;

3.3.3. prasīt un saņemt no Pasūtītāja līgumsodu un atlīdzību par radītajiem zaudējumiem Līgumā un normatīvajos aktos paredzētajos gadījumos.

**4. Pasūtītāja tiesības un pienākumi**

4.1. Pasūtītāja pienākumi:

4.1.1. Pasūtītājs ir atbildīgs par savu Līguma saistību savlaicīgu un pilnīgu izpildi, kā arī par atbilstoši Līgumam piegādātās un uzstādītas Preces apmaksu Līgumā noteiktajā kārtībā un termiņos;

4.1.2. pieņemt Preci un veiktos uzstādīšanas darbus, ja tas sniegts atbilstoši Līguma noteikumiem, vai iesniegt Izpildītājam pretenzijas Līgumā noteiktajā kārtībā;

4.1.3. veikt samaksu Līgumā noteiktajā kārtībā un apjomā;

4.1.4. pārliecināties par Līguma izpildes kvalitāti;

4.1.5. savlaicīgi Izpildītājam sniegt visu nepieciešamo informāciju saistību izpildei.

4.2. Pasūtītāja tiesības:

4.2.1. pieprasīt un saņemt no Izpildītāja Līgumā noteikto saistību izpildi noteiktajā apjomā, kārtībā, termiņā un kvalitātē;

4.2.2. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;

4.2.3. pieprasīt un saņemt no Izpildītāja līgumsodu un atlīdzību par nodarītajiem zaudējumiem Līgumā un normatīvajos aktos paredzētajos gadījumos;

4.2.4. dot Izpildītājam saistošus norādījumus attiecībā uz Līguma izpildi;

4.2.5. laicīgi saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;

4.2.6. apturēt, atlikt vai atkāpties no Līguma izpildes ārējā normatīvajā aktā vai Līguma noteiktajos gadījumos;

4.2.7. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.

**5. Līguma summa un norēķinu kārtība**

5.1. Līguma summa ir **EUR 20 875.00** (*divdesmit tūkstoši astoņi simti septiņdesmit pieci euro un 00 centi*) bez pievienotās vērtības nodokļa (turpmāk – PVN).

5.2. Līguma summa un Finanšu piedāvājumā (Līguma 2.pielikums) noteiktās cenas nevar tikt paaugstinātas Līguma darbības laikā.

5.3. Izpildītājam, pēc Pasūtītāja norādījumiem, sagatavojot Pavadzīmi un Aktu, tajā jāiekļauj šādu informācija: jānorāda iepirkuma identifikācijas numurs, Līguma numurs, datums un Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā Līgumā noteikto maksājumu termiņu līdz brīdim, kad Izpildītājs ir izlabojis pavadzīmi un iekļāvis trūkstošo informāciju pavadzīmē, un atkārtoti iesniedzis Pasūtītājam.

5.4. Finanšu piedāvājumā (Līguma 2.pielikums) noteiktajās cenās ir ietvertas visas ar Preču piegādi un uzstādīšanas darbu izpildi saistītās izmaksas, kā arī visi citi tiešie un netiešie Izpildītāja izdevumi, kas varētu rasties un ir saistīti ar Līgumā noteikto saistību izpildi.

5.5. Samaksu par atbilstoši Līguma noteikumiem piegādātu un uzstādītu Preci Pasūtītājs veic 30 (trīsdesmit) dienu laikā pēc Pavadzīmes un Akta abpusējas parakstīšanas saskaņā ar Izpildītāja iesniegto Pavadzīmi, bezskaidras naudas norēķinu veidā uz rēķinā norādīto Izpildītāja kontu bankā. Pasūtītājs iegūst īpašuma tiesības uz Preci ar Pavadzīmes samaksas brīdi.

5.6. Par Pavadzīmes apmaksas datumu uzskatāms datums, kad Pasūtītājs veicis pārskaitījumu uz Izpildītāja bankas kontu.

**6. Garantija un bojājumu novēršana**

6.1. Izpildītājs garantē piegādāto Preču atbilstību Līguma noteikumiem un ražotāja dotajām garantijām.

6.2. Izpildītājs bez maksas nodrošina Preču garantiju saskaņā ar Līguma noteikumiem un Tehnisko piedāvājumu (Līguma 1.pielikums).

6.3. Preces garantijas periods ir **36 (trīsdesmit seši) mēneši no pavadzīmes un Akta abpusējas parakstīšanas dienas**, turpmāk – Garantijas laiks.

6.4. Garantijas saistības ir spēkā, ja Pasūtītājs ievēro sistēmas instrukcijas noteikumus, kurus ir noteicis Preču ražotājs un Izpildītājs nodevis Pasūtītājam (Līguma 2.3. un 2.7.punkts).

6.5. Ja Pasūtītājs Garantijas laikā konstatē Preču bojājumus vai defektus, turpmāk – Bojājums, Pasūtītāja kontaktpersona nosūta Izpildītāja kontaktpersonai uz Līguma 10.3.punktā norādīto e-pasta adresi vai faksu Preču bojājuma pieteikumu, turpmāk – Preces bojājuma pieteikums. Preces bojājuma pieteikumā norāda bojātās Preces nosaukumu, īsu Bojājuma aprakstu vai tā cēloņus (ja iespējams), Preces atrašanās vietu, Pasūtītāja kontaktpersonu Preces atrašanās vietā un citu nepieciešamo informāciju.

6.6. Garantijas laikā konstatētie Preces Bojājumi, ja tie nav radušies Pasūtītāja vainas dēļ un Preču ekspluatācija un uzglabāšana veikta atbilstoši Līguma 6.4.punktam, Izpildītājam jānovērš ar savu darbaspēku un līdzekļiem saskaņā ar Līguma un Tehniskā piedāvājuma (Līguma 1.pielikums) noteikumiem 10 darba dienu laikā.

6.7. Izpildītājam ir pienākums ar savu darbaspēku un līdzekļiem bojātās Preces vietā piegādāt Pasūtītājam jaunu vai līdzvērtīgu Preci, ja Bojājumus nevar novērst saskaņā ar Tehnisko piedāvājumu (Līguma 1.pielikums), piegādājot Preci bojātās Preces atrašanās vietā ne vēlāk kā 10 (desmit) darba dienu laikā no Preču bojājuma pieteikuma nosūtīšanas dienas.

**7. Līguma darbības termiņš un spēkā esamība**

7.1. Līgums stājas spēkā ar tā abpusējas parakstīšanas brīdi un ir spēkā līdz savstarpējo saistību pilnīgai izpildei.

7.2. Pusēm vienojoties Vienošanās var tikt izdarīti grozījumi, papildinājumi, pievienoti pielikumi, kā arī noslēgtas papildu vienošanās, ja tās nav pretrunā ar Publisko iepirkumu likuma 67.1 panta nosacījumiem.

7.3. Līguma izbeigšana neanulē cietušās Puses tiesības pieprasīt zaudējumu atlīdzināšanu, kas nodarīti sakarā ar Līguma saistību neizpildi vai nepienācīgu izpildi.

7.4. Pasūtītājam ir tiesības vienpusēji izbeigt Līgumu, rakstiski par to brīdinot Izpildītāju, bez jebkādu zaudējumu atlīdzināšanas Izpildītājam, ja:

7.4.1. Izpildītājs ir nokavējis Līgumā noteiktos saistību izpildes termiņu/-s;

7.4.2. Preču piegāde vai uzstādīšana neatbilst Līgumam, un šī neatbilstība nav vai nevar tikt novērsta Līgumā paredzētajā termiņā;

7.4.3. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;

7.4.4. Izpildītājs Līguma noslēgšanas vai Līguma izpildes laikā veicis prettiesisku darbību;

7.4.5. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

7.4.6. Izpildītājs pārkāpj vai nepilda citu būtisku Līgumā paredzētu pienākumu;

7.4.7. Izpildītājs Pasūtītājam nodarījis zaudējumus;

7.4.8. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē;

7.4.9. citos Līgumā noteiktajos gadījumos.

7.5. Pusēm ir saistoši Iepirkuma nolikumā un izvēlēto pretendentu piedāvājumā minētie noteikumi un apsolījumi, to nepildīšana vai nepienācīga pildīšana ir pamats Vienošanās vienpusējai izbeigšanai.

7.6. Pusēm ir tiesības vienpusēji izbeigt Līguma, brīdinot otru Pusi rakstveidā 60 (sešdesmit) dienas iepriekš.

7.7. Šī Līguma saistību izbeigšanas gadījumā Pasūtītājs veic norēķinu un samaksā visus Izpildītāja pamatoti iesniegtos rēķinus par faktiski izpildīto līdz līgumsaistību pilnīgai izbeigšanai.

**8. Pušu atbildība**

8.1. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāri pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.

8.2. Izpildītājs Līgumu pilda iespējami labākajā kvalitātē, rūpīgi, profesionāli un prasmīgi. Izpildītājs apņemas novērst jebkuru neatbilstību Līguma prasībām ar nosacījumu, ka Pasūtītājs rakstveidā informē Izpildītāju šajā Līgumā noteiktajā kārtībā.

8.3. Par Līguma 1.3.punktā noteiktā termiņa neievērošanu, Pasūtītājam ir tiesības prasīt Izpildītājam maksāt līgumsodu 0,5% (piecas desmitdaļas procenta) apmērā no Līguma summas par katru nokavējuma dienu, bet ne vairāk kā 10% (desmit procenti) no Līguma summas.

8.4. Ja Pasūtītājs aprēķinājis Līguma 8.punktā noteiktos līgumsodus, Pasūtītājam ir tiesības ieturēt līgumsodu no Izpildītājam maksājamās summas, rakstiski paziņojot par to Izpildītājam.

8.5. Ja Pasūtītājs nenorēķinās ar Izpildītāju Līguma 5.5.punktā noteiktajā termiņā, Izpildītājam ir tiesības prasīt Pasūtītājam maksāt līgumsodu 0,5% (piecas desmitdaļas procenta) apmērā no Līguma summas par katru nokavējuma dienu, bet ne vairāk kā 10% (desmit procenti) no Līguma summas.

8.6. Ja Izpildītājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, Puses vienojas, ka šādā gadījumā Izpildītājs ir atteicies no attiecīgā līgumsoda un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.

8.7. Visi ar šo Līgumu noteiktie līgumsodi ir noteikti ar atrunu, ka kopējā līgumsodu summa nepārsniegs 10% (desmit procenti) no Līguma summas.

8.8. Līgumsoda samaksa neatbrīvo Puses no pārējo līgumsaistību izpildes.

8.9. Puses vienojas neizpaust konfidenciāla rakstura informāciju (Informācija par Pasūtītāja veiktajiem pasūtījumiem, Izpildītāja piegādātajām precēm un to izmaksām), kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.

**9.Nepārvarama vara**

* 1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (*force majeure*), ko Puse nevarēja paredzēt un novērst.
	2. Pie nepārvaramas varas pieskaitāmi notikumi, kas neiekļaujas Pušu iespējamās kontroles un ietekmes robežās, tajā skaitā, bet ne tikai - dabas katastrofa, karš, vispārējs streiks.
	3. Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējai radušies.
	4. Ja nepārvaramas varas apstākļi turpinās ilgāk par 45 (četrdesmit piecām) dienām, Pusēm ir tiesības vienpusēji atkāpties un pārtraukt šo Līgumu. Šajā gadījumā neviena no Pusēm nav atbildīga par zaudējumiem, kas radušies otrai Pusei laika posmā pēc nepārvaramas varas apstākļu iestāšanās.

**10. Pušu kontaktpersonas**

10.1. Līguma izpildei katra no Pusēm nosaka vienu vai vairākus pārstāvjus (kontaktpersonas), kuru pienākumi ir vadīt un sekot Līguma izpildei un informēt par Līguma izpildi gan savu, gan arī otru Pusi.

10.2. **Pasūtītāja noteiktā kontaktpersona:** Lietotāju atbalsta centra Datorsistēmu un datortīklu administratoru Māri Umbraško,tālr. 26386285, e-pasts: maris.umbrasko@rtu.lv, kurai ir tiesības Pasūtītāja vārdā dot norādījumus Izpildītājam Līguma izpildē, pārbaudīt Preču un uzstādīšanas kvalitāti, iesniegt Preces bojājuma pieteikumu, parakstīt Pavadzīmi, Aktu, Defektu aktu, pieprasīt no Izpildītāja informāciju par Līguma izpildes gaitu, kā arī risināt citus ar Līguma izpildi saistītus organizatoriskus jautājumus.

10.3. **Izpildītāja noteiktā kontaktpersona:** vizuālās prezentācijas grupas vadītājs Valentīns Andžāns, tālr. 67808788, e-pasts: info@biroteh.lv *,* kurai ir tiesības veikt Līgumā noteikto saistību izpildi.

**11. Noslēguma noteikumi**

11.1. Jebkuru strīdu, kas rodas Līguma saistību izpildes laikā, Puses risina sarunu ceļā. Ja 10 (desmit) darba dienu laikā sarunu ceļā vienošanās netiek panākta, strīds tiek risināts tiesā Latvijas Republikā spēkā esošo normatīvo aktu noteiktajā kārtībā.

11.2. Parakstot Līgumu, Puses apliecina, ka tām un viņu pārstāvjiem ir visas tiesības un pilnvaras Līgumu parakstīt.

11.3. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro šo Līgumu, atbilstoši spēkā esošajiem normatīvajiem aktiem.

11.4. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai

11.5. Savstarpējās Pušu attiecības, kas netika paredzētas, parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.

11.6. Puses rakstveidā informē viena otru, ja tiek mainīts juridiskais statuss vai Līgumā minētie Pušu rekvizīti (tālruņa, faksa numurs, adreses, u.c.), ne vēlāk kā 5 (piecu) darba dienu laikā no dienas, kad bija zināmas iepriekšminētās izmaiņas.

* 1. Puses vienojas, ka tām ir saistoša sarakste, kuru Puses viena otrai ir nosūtījušas izmantojot Līguma rekvizītos minētās elektroniskā pasta adreses.
	2. Dokumenti, ziņas vai cita korespondence, kas ierakstītā sūtījumā nosūtīta uz Līgumā norādīto Puses adresi, uzskatāma par saņemtu piecu darba dienu laikā pēc sūtījuma nodošanas pasta iestādē.

11.9. Pušu reorganizācijas gadījumā visas Līgumā noteiktās tiesības un saistības pāriet Pušu tiesību un saistību pārņēmējiem. Pušu reorganizācija vai to amatpersonu maiņa nevar būt par pamatu Līguma izbeigšanai.

11.10. Līguma noslēgšanas brīdī tiek pievienoti šādi pielikumi, kas ir neatņemama sastāvdaļa:

* + 1. Pielikums Nr.1 – Pasūtītāja tehniskā specifikācija un Pretendenta tehniskais piedāvājums;
		2. Pielikums Nr. 2 – Finanšu piedāvājums.
1. **Līgumslēdzēju rekvizīti un paraksti.**

|  |  |
| --- | --- |
| ***PASŪTĪTĀJS*****Rīgas Tehniskā universitāte** izglītības iestādes reģ. Nr. 3341000709 PVN reģ. Nr. LV90000068977 Kaļķu iela 1, Rīga, LV – 1658e-pasts: rtu@rtu.lv Konta Nr.: LV46TREL915101S000000TREL LV 22, Valsts kase | ***IZPILDĪTĀJS***SIA “Biroteh”reģ. Nr. 40003427250PVN Nr. LV40003427250Mūkusalas 42b, Rīga, LV-1004e-pasts: info@biroteh.lv Konta Nr.: LV26HABA0001408046421Bankas kods: HABALV22, AS Swedbank |
| \_\_\_\_\_\_\_\_\_\_\_\_\_\_\_\_\_\_\_ /I.Eriņš/Pārstāvis\_\_\_\_\_\_\_\_\_\_\_\_\_\_\_\_\_\_\_ /M.Umbraško/ | \_\_\_\_\_\_\_\_\_\_\_\_\_\_\_\_\_\_\_ /U.Jaudzems/ |